CELEX: 22006D0652
Language: hu
Date: 2006-07-06 00:00:00
Title: 2006/652/EK: EU–Svájci vegyes Bizottság 1/2006 határozata ( 2006. július 6. ) az egyrészről az Európai Közösség és tagállamai és másrészről a Svájci Államszövetség közötti, a személyek szabad mozgásáról szóló megállapodás II. mellékletének (Szociális biztonság) módosításáról

29.9.2006   
            
            
               HU
            
            
               Az Európai Unió Hivatalos Lapja
            
            
               L 270/67
            
         EU–SVÁJCI VEGYES BIZOTTSÁG 1/2006 HATÁROZATA
   
   (2006. július 6.)
   az egyrészről az Európai Közösség és tagállamai és másrészről a Svájci Államszövetség közötti, a személyek szabad mozgásáról szóló megállapodás II. mellékletének (Szociális biztonság) módosításáról
   (2006/652/EK)
   A VEGYES BIZOTTSÁG,
   tekintettel az egyrészről az Európai Közösség és tagállamai, másrészről a Svájci Államszövetség között létrejött, a személyek szabad mozgásáról szóló megállapodásra és különösen annak 14. és 18. cikkére,
   mivel:
   
               (1)
            
            
               Az egyrészről az Európai Közösség és tagállamai, másrészről a Svájci Államszövetség között létrejött, a személyek szabad mozgásáról szóló megállapodást (a továbbiakban: a megállapodás) 1999. június 21-én írták alá és az 2002. június 1-jén lépett hatályba.
            
         
               (2)
            
            
               A megállapodásnak a személyek szabad mozgásával foglalkozó, az egyrészről az Európai Közösség és tagállamai, másrészről a Svájci Államközösség között létrejött, a személyek szabad mozgásáról szóló megállapodásnak a 2003. július 15-i 2/2003 EU–svájci vegyesbizottsági határozattal (1) módosított II. melléklete (Szociális biztonság) utal különösen a 118/97/EK rendelet (2) által naprakésszé tett 1408/71/EGK (3) és 574/72/EGK tanácsi rendeletre (4), valamint az ezeket követő módosító rendeletekre, ideértve az 1386/2001/EK európai parlamenti és tanácsi rendeletet (5) és a 410/2002/EK bizottsági rendeletet (6).
            
         
               (3)
            
            
               Az 1408/71/EGK és az 574/72/EGK rendeletet a 2/2003 EU–svájci vegyesbizottsági határozat elfogadása óta kétszer módosították. Következésképpen a megfelelő módosító jogszabályokat, azaz az 1851/2003/EK bizottsági rendeletet (7) és a 631/2004/EK európai parlamenti és tanácsi rendeletet (8) bele kell foglalni a megállapodásba, és különösen annak II. mellékletébe.
            
         
               (4)
            
            
               A kötelező svájci betegségbiztosítás alóli kivétel kérelmezésének lehetőségét fel kell ajánlani azon nyugdíjasok számára, akik Svájcban kapnak nyugdíjat, de Portugáliában rendelkeznek lakóhellyel, mivel ők a portugál betegségbiztosítás hatálya alá fognak tartozni.
            
         
               (5)
            
            
               Azon személyek számára, akik Franciaországban rendelkeznek lakóhellyel és a svájci betegségbiztosítási rendszerben biztosítottak, a kivétel kérelmezésének lehetősége helyett hozzáférést kell biztosítani a franciaországi és svájci egészségügyi ellátáshoz.
            
         
               (6)
            
            
               Jelezni kell, hogy Svájc nem rendelkezik olyan rendszerrel, amely kizárólag családi támogatásokról, illetve kiegészítő vagy különleges árvaellátásról gondoskodik.
            
         
               (7)
            
            
               A II. mellékletet úgy kell módosítani, hogy az a Svájccal kapcsolatos nyugdíjbiztosítási ügyekben illetékes német intézményt és összekötő szervet is fel tüntesse.
            
         
               (8)
            
            
               A szociális biztonsági rendszerek összehangolásának bonyolult volta és technikai jellege a Szerződő Felek területén belül, közös és homogén rendelkezések alkalmazásával, hatékony és következetes összehangolást igényel.
            
         
               (9)
            
            
               A megállapodás hatálya alá tartozó személyek érdekében áll, hogy a Szerződő Felek eltérő összehangolási szabályainak alkalmazásából fakadó negatív hatásokat kiküszöböljék vagy azokat legalábbis időben korlátozzák.
            
         
               (10)
            
            
               A II. melléklet azon módosításai, amelyek a 631/2004/EK rendeletre történő hivatkozást, valamint a Portugáliában lakóhellyel rendelkező nyugdíjasoknak a kötelező svájci biztosítás alóli kivételének lehetőségét vezetik be, 2004. június 1-jétől hatályosak, továbbá azon módosítások, amelyek a Franciaországban lakóhellyel rendelkező személyek svájci egészségügyi ellátáshoz való hozzáférésének lehetőségére vonatkoznak, 2004. január 1-jétől hatályosak,
            
         A KÖVETKEZŐKÉPPEN HATÁROZOTT:
   1. cikk
   A megállapodáshoz csatolt II. mellékletet az e határozat mellékletében meghatározottak szerint kell módosítani.
   2. cikk
   E határozat a vegyes bizottság általi elfogadása napján lép hatályba.
   Azonban:
   
               —
            
            
               e határozat azon rendelkezései, amelyek a 631/2004/EK rendeletre utalnak, valamint a megállapodás II. melléklete 3. pontjának b) alpontjának a rendelkezései a Portugáliában lakóhellyel rendelkező nyugdíjasoknak a kötelező svájci biztosítás alóli kivétele lehetőségének meghosszabbítását illetően, 2004. június 1-jétől hatályosak;
            
         
               —
            
            
               e határozatnak azon rendelkezései, amelyek a Franciaországban lakóhellyel rendelkező, de a svájci egészségügyi ellátás alá tartozó személyek svájci egészségügyi ellátáshoz való hozzáférését felkínáló 4. pontra vonatkoznak, 2004. január 1-jétől hatályosak.
            
         
      Kelt Brüsszelben, 2006. július 6-án.
      
         
            A Vegyesbizottság részéről
         
         Dieter GROSSEN
         
         
            az elnök
         
      
   
   
      (1)  HL L 187., 2003.7.26., 55. o.
   
      (2)  HL L 28., 1997.1.30., 1. o.
   
      (3)  HL L 149., 1971.7.5., 2. o.
   
      (4)  HL L 74., 1972.3.27., 1. o.
   
      (5)  HL L 187., 2001.7.10., 1. o.
   
      (6)  HL L 62., 2002.3.5., 17. o.
   
      (7)  HL L 271., 2003.10.22., 3. o.
   
      (8)  HL L 100., 2004.4.6., 1. o.
   
      MELLÉKLET
      Az egyrészről az Európai Közösség és tagállamai, másrészről a Svájci Államszövetség között létrejött, a személyek szabad mozgásáról szóló megállapodás II. melléklete a következőképpen módosul:
      
                  1.
               
               
                  Az „A. szakasz: Említett jogi aktusok” cím 1. pontjában az „1408/71/EGK rendelet” alá a következő szövegrészt kell utolsóként beilleszteni:
                  „304R631: Az Európai Parlament és a Tanács 2004. március 31-i 631/2004/EK rendelete a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendeletnek és az 1408/71/EGK rendelet végrehajtására vonatkozó szabályok megállapításáról szóló 574/72/EGK rendeletnek a jogok összehangolására és az eljárások egyszerűsítésére tekintettel történő módosításáról (HL L 100. 2004.4.6., 1. o.).”.
               
            
                  2.
               
               
                  Az „E megállapodás alkalmazásában a rendeletet a következő kiigazításokkal kell alkalmazni” címsor alatt a megállapodás II. melléklete A. szakaszának 1. pontja a következőképpen módosul:
                  
                              a)
                           
                           
                              A VI. mellékletet érintő o) pont alatt a 3. pont b) alpontjában a „Finnország” szó után a következő szövegrészt kell beilleszteni:
                              „és – az a) pont ii. alpontjában említett személyek esetében – Portugália.”.
                           
                        
                              b)
                           
                           
                              A VI. mellékletet érintő o) pont alatt a 4. pontban a „Belgium” szó után a „Franciaország” szót kell beilleszteni.
                           
                        
                              c)
                           
                           
                              A VII. mellékletet érintő p) pont után új, q) pontot kell beilleszteni:
                              
                                          „q)
                                       
                                       
                                          A VIII. melléklet a következőkkel egészül ki:
                                          Svájc
                                          Nincs ilyen.”.
                                       
                                    
                        
            
                  3.
               
               
                  Az „A. szakasz: Említett jogi aktusok” cím 2. pontjában az „574/72/EGK rendelet” alá a következő szövegrészeket kell beilleszteni:
                  
                              a)
                           
                           
                              a „302R410: A Bizottság 410/2002/EK rendelete …” szövegrészt követően:
                              valamint amint az egyrészről az Európai Közösség és annak tagállamai, másrészről a Svájci Államszövetség közötti, a személyek szabad mozgásáról szóló megállapodáshoz csatolt, a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Unióhoz történő csatlakozása következtében a megállapodásban szerződő félként való részvételéről szóló jegyzőkönyv hatályba lépett,
                              az „12003 TN 02/02/A: A csatlakozás feltételeire vonatkozó okmány …” szövegrész előtt:
                              „303R1851: A Bizottság 2003. október 17-i 1851/2003/EK rendelete a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló 574/72/EGK tanácsi rendelet módosításáról (HL L 271., 2003.10.22., 3. o.),”
                           
                        
                              b)
                           
                           
                              az 1851/2003/EK rendelet fenti címét követően, valamint amint az egyrészről az Európai Közösség és annak tagállamai, másrészről a Svájci Államszövetség közötti, a személyek szabad mozgásáról szóló megállapodáshoz csatolt, a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Unióhoz történő csatlakozása következtében a megállapodásban szerződő félként való részvételéről szóló jegyzőkönyv hatályba lépett,
                              az „12003 TN 02/02/A: A csatlakozás feltételeire vonatkozó okmány …” szövegrészt követően:
                              „304R631: Az Európai Parlament és a Tanács 2004. március 31-i 631/2004/EK rendelete a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendeletnek és az 1408/71/EGK rendelet végrehajtására vonatkozó szabályok megállapításáról szóló 574/72/EGK rendeletnek a jogok összehangolására és az eljárások egyszerűsítésére tekintettel történő módosításáról (HL L 100. 2004.4.6., 1. o.).”.
                           
                        
            
                  4.
               
               
                  Az „E megállapodás alkalmazásában a rendeletet a következő kiigazításokkal kell alkalmazni:” címsor alatt a megállapodás II. melléklete A. szakaszának 2. pontja a következőképpen módosul:
                  
                              a)
                           
                           
                              A 2. mellékletre vonatkozó b) pont alatt a „Svájc” című szakasz elé a következő szövegrészt kell beilleszteni:
                              „C.   NÉMETORSZÁG
                              
                                          1.
                                       
                                       
                                          A »Fizikai dolgozók, irodai alkalmazottak és bányászok nyugdíjbiztosítása« című 2. pont alatt az a) pont i. alpontja első mondata a következő szövegrésszel egészül ki:
                                          »ha az érintett személy Svájcban rendelkezik lakóhellyel, vagy svájci állampolgár, de lakóhelye nem tagállam területén található:
                                          
                                             Landesversicherungsanstalt Baden-Württemberg (Baden-Württembergi Regionális Biztosítási Hivatal), Karlsruhe«.
                                       
                                    
                                          2.
                                       
                                       
                                          A »Fizikai dolgozók, irodai alkalmazottak és bányászok nyugdíjbiztosítása« című 2. pont alatt a b) pont i. alpontja első mondata a következőkkel egészül ki:
                                          »ha a más tagállam jogszabályai szerinti utolsó járulékot svájci nyugdíjbiztosítási intézetnél fizették be:
                                          
                                             Landesversicherungsanstalt Baden-Württemberg (Baden-Württembergi Regionális Biztosítási Hivatal), Karlsruhe«.”
                                       
                                    
                        
                              b)
                           
                           
                              A 3. mellékletre vonatkozó c) pont alatt a „Svájc” című szakasz elé a következő szakasz kerül:
                              „C.   NÉMETORSZÁG
                              A »Nyugdíjbiztosítás« című 3. pont a) alpontjához a következő kiegészítés kerül Svájccal kapcsolatban:
                              
                                 Landesversicherungsanstalt Baden-Württemberg (Baden-Württembergi Regionális Biztosítási Hivatal), Karlsruhe”.
                           
                        
                              c)
                           
                           
                              A 4. mellékletet érintő d) pont alatt a „Svájc” című szakasz elé a következő szakasz kerül:
                              „C.   NÉMETORSZÁG
                              A »Nyugdíjbiztosítás« című 3. pont b) alpontjához a következő kiegészítés kerül:
                              Svájccal kapcsolatban:
                              
                                 Landesversicherungsanstalt Baden-Württemberg (Baden-Württembergi Regionális Biztosítási Hivatal), Karlsruhe”.
                           
                        
            
                  5.
               
               
                  A II. melléklet B. szakasza a következőképpen módosul:
                  
                              a)
                           
                           
                              A 4.19., 4.32., 4.48. és 4.68. pontot el kell hagyni.
                           
                        
                              b)
                           
                           
                              A 4.68. pont után a következő új pontokat kell beilleszteni:
                              „4.69.: Az 1408/71/EGK és 574/72/EGK tanácsi rendelet (E 201-től E 207-ig, E 210, E 213 és E 215) alkalmazásához szükséges formanyomtatványokról szóló, 2001. december 10-i 184. határozat (HL L 304., 2002.11.6., 1. o.)
                              4.70.: Az 1993. október 7-i 153. határozat (E 108. nyomtatvány) és az 1998. június 11-i határozat (az 1972. március 21-i 574/72/EGK tanácsi rendelet 94. cikke (4) bekezdésében és a 95. cikke (4) bekezdésében található listák összeállítása) módosításáról szóló, 2002. június 27-i 185. határozat (HL L 55., 2003.3.1., 74. o.)
                              4.71.: Az 1408/71/EGK és 574/72/EGK tanácsi rendelet (E 101) alkalmazásához szükséges formanyomtatványokról szóló, 2002. június 27-i 186. határozat (HL L 55., 2003.3.1., 80. o.)
                              4.72.: Az 1408/71/EGK és 574/72/EGK tanácsi rendelet (E 111 és E 111B) alkalmazásához szükséges formanyomtatványokról szóló, 2002. június 27-i 187. határozat (HL L 93., 2003.4.10., 40. o.)
                              4.73.: Az 574/72/EGK tanácsi rendelet (E 210 és E 211) alkalmazásához szükséges formanyomtatványokról szóló, 2002. december 10-i 188. határozat (HL L 112., 2003.5.6., 12. o.)
                              4.74.: Az illetékes állam vagy a tartózkodási államtól eltérő tagállam területén megvalósuló ideiglenes tartózkodás ideje alatt az egészségügyi ellátáshoz való hozzáférés tekintetében az 1408/71/EGK és 574/72/EGK tanácsi rendelet alkalmazásához szükséges formanyomtatványokat felváltó Európai Egészségbiztosítási Kártya bevezetéséről szóló, 2003. június 18-i 189. határozat (HL L 276., 2003.10.27., 1. o.)
                              4.75.: Az Európai Egészségbiztosítási Kártya műszaki előírásairól szóló, 2003. június 18-i 190. határozat (HL L 276., 2003.10.27., 4. o.)
                              4.76.: Az E 111 és E 111B formanyomtatvány Európai Egészségbiztosítási Kártya általi felváltásáról szóló, 2003. június 18-i 191. határozat (HL L 276., 2003.10.27., 19. o.)
                              4.77.: Az 574/72/EGK tanácsi rendelet 50. cikke (1) bekezdése b) pontja végrehajtásának feltételeiről szóló, 2003. október 29-i 192. határozat (HL L 104., 2004.4.8., 114. o.)
                              E megállapodás alkalmazásában a határozat a következőképpen módosul:
                              A 2.4. szakasz a következő szövegrésszel egészül ki:
                              Svájc
                              Schweizerische Ausgleichskasse, Genf – Caisse suisse de compensation, Genève – Cassa svizzera di compensazione, Ginevra.
                              4.78.: A nyugdíjigénylések feldolgozásáról szóló, 2003. október 29-i 193. határozat (HL L 104., 2004.4.8., 123. o.).
                              4.79.: A tartózkodás helye szerinti tagállamban az 1408/72/EGK rendelet 22. cikke (1) bekezdése a) pontja i. alpontjának egységesen megvalósuló alkalmazásáról szóló, 2003. december 17-i 194. határozat (HL L 104., 2004.4.8., 127. o.).
                              4.80.: Az 1408/71/EGK tanácsi rendelet 22. cikke (1) bekezdése a) pontja i. alpontjának a terhességhez és a szüléshez kapcsolódó egészségügyi ellátás tekintetében történő egységes alkalmazásáról szóló, 2004. március 23-i 195. határozat (HL L 160., 2004.4.30., 134. o.).
                              4.81.: Az 1408/71/EGK rendelet 22. cikke (1a) bekezdése szerinti, 2004. március 23-i 196. határozat (HL L 160., 2004.4.30., 135. o.).
                              4.82.: Az Európai Egészségbiztosítási Kártyának a 197. határozat 5. cikkével összhangban történő bevezetéséhez szükséges átmeneti időszakokról szóló, 2004. március 23-i 197. határozat (HL L 343., 2004.11.19., 28. o.).
                              4.83.: Az 1408/71/EGK és az 574/72/EGK tanácsi rendelet (E110, E111, E111B, E113, E114, E119, E128, E128B) végrehajtásához szükséges formanyomtatványok lecseréléséről és eltörléséről szóló, 2004. március 23-i 198. határozat (HL L 259., 2004.8.5., 1. o.).”
                           
                        
            
                  6.
               
               
                  A C. szakaszban: „A szerződő felek által tudomásul vett jogi aktusok” 6.4. pontja után a következő új pont kerül beillesztésre:
                  „6.5.: A nyugdíjigénylések feldolgozásáról szóló, 2003. október 29-i 23. ajánlás (HL L 104., 2004.4.8., 125. o.).”.